**Vejledning til udfyldelse af lærlingekontrakt.**

(Udleveres til lærlingen og lærepladsen)

Lærlingekontrakten skal oprettes inden påbegyndelsen af en EUD uddannelse. Lærlingen og lærepladsen skal hver have et underskrevet eksemplar. Der skal endvidere fremsendes en kopi til de uddannelsesinstitutioner eller De Grønlandske Huse der gennemfører eller er ansvarlig for en del af uddannelsen.

Kontrakten indgås mellem lærlingen og lærepladsen for hele uddannelsesforløbet eller for den resterende del af uddannelsen, hvis lærlingen har fået afkortning.

# **Afsnit 01 – Parterne**

Her skriver praktikanten / lærlingen sine personoplysninger. Praktikstedet eller praktikstederne udfylder oplysning om deres virksomhed.

Lærlingens CPR-nr. skal altid anføres på alle henvendelser. Brancheskolen skal være opmærksom på, om lærepladsen er godkendt til gennemførelse af den aktuelle del af uddannelsen.

# **Afsnit 02 – Uddannelse**

I denne rubrik skal det fremgå, hvilken uddannelse kontrakten omhandler, samt uddannelsessted.

# **Afsnit 03 – Varighed**

Startdato og afslutningsdato skal fremgå af kontrakten, idet lærlingen og lærepladsen skal være klar over i hvilken periode de er bundet af aftalen. Her udfyldes varighed på uddannelsen med datoer. Datoerne er inklusive både skoleophold og praktikperioder. Det er den samlede tid for begge.

# **Afsnit 04 – Anciennitet**

Hvilken år er lærlingen i, i sin uddannelse – er det 1. år, 2. år, 3. år osv.

Denne er vigtig at udfylde korrekt, da den har en indflydelse på praktikpladstilskuddet.

Denne udfyldes af praktikpladsen sammen med lærling og skolen.

# **Afsnit 05 – Løn og øvrige vilkår**

Lærlingen aflønnes i henhold til overenskomst inden for det pågældende fagområde. Hvis der ikke er indgået overenskomst, aflønnes lærlingen i henhold til den offentlige overenskomst (SIK).

**Afsnit 06 – Bemærkninger**

Her noteres eventuelle bemærkninger.

**Afsnit 07 – Underskrifter**

Når lærlingekontrakten er underskrevet af både praktiksted og praktikanten, scannes dokumentet og sendes til den skole som uddannelsen vedrører i Grønland, og hvis uddannelsen udbydes i Danmark sendes lærlingekontrakten til Det Grønlandske Hus som er tilknyttet uddannelsesstedet.